

**NAVODILA PACIENTOM PRED ORALNO-KIRURŠKIM POSEGOM**

Spoštovani,

da bo poseg prijeten in brez zapletov, vas prosimo, da upoštevate naslednje:

1. Operativni poseg opravljamo v lokalni anesteziji, zato pred posegom ni potrebno, niti ni željeno, da ste tešči. Na dan posega jejte normalno.
2. Na poseg pridite zdravi.. V primeru povišane telesne temperature, slabega počutja, prehlada, nosečnosti, kot tudi pojava herpesa, aft, ipd. nenujni posegi niso priporočljivi in jih ne opravljamo. V tem primeru nas prosim pred posegom kontaktirajte. V najkrajšem času po ozdravitvi boste prejeli nov termin za poseg.
3. Zdravila, ki jih redno jemljete, lahko jemljete kot običajno, z izjemo zdravil proti strjevanju krvi oz. kot je bilo dogovorjeno z nami ob prvem pregledu ali je dogovorjeno z lečečim zdravnikom.
4. Če se je zdravstveno stanje v obdobju od prvega pregleda do posega spremenilo (imate dodatne bolezni oz. zdravila) nas prosim o tem pred posegom obvestite.
5. Prosimo, da pred posegom ne uporabljate ličil.
6. S seboj prinesite zdravstveno kartico, retgenske slike, CT in izvide, če smo vam jih ob prvem pregledu vrnili.

Če so se vam od prvega pregleda pojavila dodatna vprašanja ali dvomi glede načrtovanega posega, vam jih bomo pred samim posegom z veseljem razjasnili.

Prosimo vas za potrditev termina 5-7dni pred posegom na elektronski naslov:**ljubljana@zobozdravstvo-oblak.si** .

V primeru, da termina predhodno ne potrdite, vam zapade.

Lepo pozdravljeni,

Matjaž Oblak, dr.dent med.

specialist za oralno kirurgijo

Implantološki center Ljubljana